Arriba l'agenda juvenil de Nadal repleta d'activitats per als més jóvens
20 de desembre 2018

  

El departament de Joventut ha presentat la programació juvenil Nadal Jove, organitzada des de l'Ajuntament de Sagunt. Unes activitats dirigides a majors de més de 14 anys que gaudiran de la música, cinema, tallers, jocs i videojocs.

  

La programació començarà este cap de setmana amb les Jornades _Star Wars_, amb la projecció de les tres últimes pel·lícules.

  

Quant a la música, destaca la presència d'Iván Serrano, que tindrà lloc el dissabte 22 de desembre a la vesprada. És un artista que combina ritmes llatins amb influències africanes i que ve a presentar-nos el seu últim disc, Moviment, i es completa el 4 de gener amb l'actuació de dos conjunts locals, Filis, banda de trash metall, i La Fulla Kaduka, grup que mescla _jazz_, reggae i rock en les seues composicions.

  

Del 26 de desembre al 4 de gener es mantindrà obert totes les vesprades l’Esplai Jove, amb tornejos de videojocs i jocs tradicionals, a més de futbolí, tenis de taula i altres.

  

El 28 de desembre serà el torn per al hip-hop, a les 17 hores, Morvedre _Battles_, batalla de galls i micro obert, juntament amb una masterclass de rap a càrrec del grup Nascuts de la Terra, i posteriorment l'actuació de Soen i Mr Ego, dos dels principals rapers del panorama nacional. I l'endemà, hi haurà una vesprada de micro obert i de jam sessió organitzada per l'associació cultural Klavija en la qual la juventud podrà demostrar les seues habilitats musicals, teatrals, literàries, humorístiques, etc.

  

Finalment, el dia 3 de gener tindrà lloc una nova sessió de Lluna Plena, el programa d'oci públic, alternatiu i de qualitat amb tallers, jocs i altres iniciatives d'oci.

  

![](/media/zofovutt/37_c_nadal-jove_01.jpg) 

*   [](http://www.facebook.com/sharer.php?u=https://aytosagunto.es/va/actualitat/arriba-l-agenda-juvenil-de-nadal-repleta-d-activitats-per-als-mes-jovens/ "Facebook")
*   [](http://twitter.com/share?url=https://aytosagunto.es/va/actualitat/arriba-l-agenda-juvenil-de-nadal-repleta-d-activitats-per-als-mes-jovens/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/arriba-l-agenda-juvenil-de-nadal-repleta-d-activitats-per-als-mes-jovens/ "Linked In")
*   [](mailto:?body=https://aytosagunto.es/va/actualitat/arriba-l-agenda-juvenil-de-nadal-repleta-d-activitats-per-als-mes-jovens/)